CELEX: 32007D0012
Language: bg
Date: 2006-12-20 00:00:00
Title: Решение 2007/12/ЕО на Комисията от 20 декември 2006 година

03/ 81
            
            
               BG
            
            
               Официален вестник на Европейския съюз
            
            
               247
            
         32007D0012
   
               L 007/21
            
            
               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
            
            
               
            
         
      РЕШЕНИЕ НА КОМИСИЯТА
   
   от 20 декември 2006 година
   за изменение на Решение 2005/363/EО относно мерки за защита здравето на животните срещу африканска чума по свинете в Сардиния, Италия
   (нотифицирано под № C(2006) 6729)
   (текст от значение за ЕИП)
   (2007/12/EО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 89/662/EИО на Съвета от 11 декември 1989 г. относно ветеринарните проверки при търговия вътре в Общността с оглед завършването на вътрешния пазар (1), и по-специално член 9, параграф 4 от нея,
   като взе предвид Директива 90/425/EИО на Съвета от 26 юни 1990 г. относно ветеринарните и зоотехнически проверки при търговия в Общността с някои живи животни и продукти с оглед завършването на вътрешния пазар (2), и по-специално член 10, параграф 4 от нея,
   като взе предвид Директива 2002/99/EО на Съвета от 16 декември 2002 г. определяща здравните правила за животни при производството, преработката, дистрибуцията и въвеждането на продукти от животински произход за човешка консумация (3), и по-специално член 4, параграф 3 от нея,
   като има предвид, че:
   
               (1)
            
            
               Решение 2005/363/EО на Комисията от 2 май 2005 г. относно мерките за защита здравето на животните срещу африканска чума по свинете в Сардиния, Италия (4) беше прието в отговор на съществуването на африканска чума по свинете в провинция Nuoro и част от провинция Sassari в Сардиния.
            
         
               (2)
            
            
               Италия е информирала Комисията за резултатите от плана за ерадикация на африканска чума по свинете при диви свине в Сардиния, одобрен с Решение 2005/362/EО (5) на Комисията, и благоприятното развитие на тази болест на територията на Сардиния.
            
         
               (3)
            
            
               Провинция Oristano, някои общини на провинция Sassari и някои общини на провинция Nuoro следователно следва да бъдат заличени от областите на Сардиния съгласно буква б), i) от член 5, параграф 2 от Решение 2005/363/EО, които са изключени от дерогацията, предвидена в този член, което дава право на италианските власти да изпращат свинско месо при определени условия.
            
         
               (4)
            
            
               Следователно Решение 2005/363/EО следва да бъде съответно изменено.
            
         
               (5)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   Приложение I към Решение 2005/363/EО се заменя с текста в приложението.
   Член 2
   Адресати на настоящото решение са държавите-членки.
   
      Съставено в Брюксел на 20 декември 2006 година.
      
         
            За Комисията
         
         Markos KYPRIANOU
         
         
            Член на Комисията
         
      
   
   
      (1)  ОВ L 395, 30.12.1989 г., стр. 13. Директива, последно изменена с Директива 2004/41/EО на Европейския парламент и на Съвета (ОВ L 157, 30.4.2004 г., стр. 33); поправена версия в ОВ L 195, 2.6.2004 г., стр. 12).
   
      (2)  ОВ L 224, 18.8.1990 г., стр. 29. Директива, последно изменена с Директива 2002/33/EО на Европейския парламент и на Съвета (ОВ L 315, 19.11.2002 г., стр. 14).
   
      (3)  ОВ L 18, 23.1.2003 г., стр. 11.
   
      (4)  ОВ L 118, 5.5.2005 г., стр. 39. Решение, последно изменено с Решение 2005/494/EО (ОВ L 182, 13.7.2005 г., стр. 26).
   
      (5)  ОВ L 118, 5.5.2005 г., стр. 37.
   ПРИЛОЖЕНИЕ
   
      
         „ПРИЛОЖЕНИЕ I
         Области на Сардиния съгласно буква б), i) от член 5, параграф 2:
         
                     a)
                  
                  
                     в провинция Nuoro: територията на общини Aritzo, Arzana, Atzara, Austis, Bari Sardo, Baunei, Belvi, Bitti, Cardedu, Desulo, Dorgali, Elini, Fonni, Gadoni, Gairo, Galtelli, Girasole, Ilbono, Irgoli, Jerzu, Lanusei, Loceri, Loculi, Lotzorai, Lula, Meana Sardo, Onani, Onifai, Orgosolo, Orosei, Osidda, Osini, Ovodda, Seui, Sorgono, Talana, Tertenia, Teti, Tiana, Tonara, Tortoli, Triei, Ulassai, Uzulei, Ussassai и Villagrande Strisaili;
                  
               
                     б)
                  
                  
                     в провинция Sassari: територията на общини Ala' dei Sardi, Anela, Budduso', Bultei, Nughedu di San Nicolo' и Pattada.“